કાશી નરેશ પણ પરમ શિવ ભક્ત હતા. કારણ કે કાશી નગરી ભગવાન શિવજીએ પોતે વસાવી છે. કાશીનગરી ત્રિશૂળના અણીદાર વચ્ચેના શૂળ ઉપર વસેલી છે. કાશી નરેશ આથી ખૂબ ચિંતન કર્યું. તેમના મગજમાં એક વિચાર ઝબકયો કે આવી રીતે ગુપ્ત રીતે કોઇ પુષ્પ ચોરી શકે નહીં. પુષ્પ ચોર કોઇ દિવ્ય શકિત ધરાવે છે. તેને બળથી નહીં પરંતુ કળથી પકડવો પડશે. આથી તેણે ચોરને પકડવા માટે બગીચામાં ઠેકઠેકાણે બિલ્વપત્ર તથા શિવનિર્માલ્ય વેર્યાં.